Folketing
2012-11-20

Tak. Jeg er helt enig i SF's ordførers tolkning af, hvad det betyder, at regeringen sikrer rammerne, altså i det forslag til vedtagelse, som vi har lavet sammen. Jeg vil gerne spørge hr. Eigil Andersen om en ting, som SF gik meget op i inden folketingsvalget, nemlig at kommunerne skulle have mulighed for at sælge grunde til under markedsprisen, når der var tale om, at der skulle bygges ungdoms- og studieboliger, og der vil jeg gerne høre SF's ordfører, om det er noget, SF stadig mener, og hvordan det går med det.